Vossie was altyd bereid om snags te kom help en hy het 'n lewendige en aansteeklike sin vir humor gehad. Hy was baie lief vir sy honde, en was 'n hartlike familie-mens, vol empatie. Sy pasiënte was lief vir hom en hy het 'n groot vriendekring gehad. Met 47 jaar se goeie herinneringe aan 'n vol lewe op George, sterf hy daar op 18 Februarie 2010. Met sy gedenkdiens in die George NG Moedergemeente op 24 Februarie was die kerk stampvol, en tydens die diens het daar 'n heerlike, harde donderstorm oor die droogte-geteisterde George uitgesak - 'n mens hoef dus nie meer te sê nie.